

[bookmark: _GoBack]DECLARAȚIE PRIVIND PRELUCRAREA DATELOR CU CARACTER PERSONAL

Asociația GAL Valea Slănicului Buzău, cu sediul în localitatea Căpățânești, comuna Mărăcineni, strada Centrală nr. 96, județul Buzău, telefon 0737912851, e-mail: galvaleaslanicului@gamail.com, colectează și prelucrează date cu caracter personal în conformitate cu prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.
Prin acest document, Asociația GAL Valea Slănicului Buzău informează persoanele vizate ale căror date sunt colectate cu privire la modul în care sunt utilizate aceste date și la drepturile de care beneficiază.
a) Scopurile prelucrării datelor cu caracter personal 
Asociația GAL Valea Slănicului Buzău colectează date cu caracter personal, pe care le poate prelucra în scopul implementării tehnice și financiare a Strategiei de Dezvoltare Locală a Asociației GAL Valea Slănicului Buzău, al monitorizării implementării acesteia și al raportării informațiilor către Agenția pentru Finanțarea Investițiilor Rurale (AFIR).
Prelucrarea datelor cu caracter personal se realizează în cadrul următoarelor activități, fără ca enumerarea să fie limitativă:
· Primirea cererilor de finanțare;
· Verificarea cererilor de finanțare;
· Selectarea proiectelor finanțate;
· Stabilirea obligațiilor contractuale;
· Efectuarea vizitelor pe teren;
· Verificarea procedurilor de atribuire efectuate de beneficiari;
· Raportarea progresului măsurilor;
· Autorizarea plății către beneficiari;
· Efectuarea plății către beneficiari;
· Înregistrarea angajamentelor de plată și a plăților;
· Managementul informatic al plăților realizate către beneficiarii proiectelor;
· Informarea și promovarea SDL și a PNS.
Temeiul prelucrării este constituit din cererea de finanțare, contractul de finanțare și prevederile legale aplicabile. Pentru a facilita desfășurarea activităților legate de cererea de finanțare și de contractul de finanțare, precum și pentru îndeplinirea obligațiilor legale, comunicăm aceste date către autorități publice, terți sau împuterniciți.
b) Destinatari ai datelor cu caracter personal
În fluxul de procesare și stocare, datele cu caracter personal ar putea fi transferate, după caz, următoarelor categorii de destinatari:
· Furnizori, prestatori, terți sau împuterniciți implicați în mod direct sau indirect în procesele aferente scopurilor mai sus menționate (furnizori de servicii IT, consultanță etc.);
· Operatori, titulari de drepturi, autorități publice abilitate de lege sau cu care GAL/AFIR a încheiat protocoale de colaborare în scopul îndeplinirii atribuțiilor specifice, în conformitate cu prevederile legislației europene și naționale;
· Ministerul Agriculturii și Dezvoltării Rurale (MADR) și AFIR, în scopul monitorizării și controlului implementării SDL.

c) Transferul datelor în afara țării
Datele dumneavoastră ar putea fi transferate în exteriorul țării către Comisia Europeană, conform legislației europene aplicabile.
d) Perioada stocării datelor
Toate datele cu caracter personal colectate vor fi stocate numai atât timp cât este necesar, luând în considerare durata contractuală, îndeplinirea obligațiilor contractuale și termenele de arhivare prevăzute de dispozițiile legale în materie și/sau perioada necesară pentru exercitarea drepturilor noastre legitime și a drepturilor legitime ale altor persoane.
e) Drepturile persoanei vizate
Persoanele vizate ale căror date cu caracter personal sunt colectate de către Asociația GAL Valea Slănicului Buzău au următoarele drepturi, conform legislației în domeniu:
· Dreptul de acces; 
· Dreptul la rectificarea datelor;
· Dreptul la ștergerea datelor („dreptul de a fi uitat”);
· Dreptul la restricționarea prelucrării;
· Dreptul la portabilitatea datelor;
· Dreptul la opoziție;
· Drepturi cu privire la procesul decizional individual automatizat, inclusiv crearea de profiluri;
· Dreptul la retragerea consimțământului în cazul prelucrării în scop de informare sau promovare;
· Dreptul de a depune o plângere în fața unei autorități de supraveghere a prelucrării datelor cu caracter personal;
· Dreptul la o cale de atac judiciară;
· Dreptul de a fi notificat de către operator.

Prin prezenta, declar că am fost informat de către Asociația GAL Valea Slănicului Buzău cu privire la prelucrarea datelor cu caracter personal.

Reprezentant legal
Numele și prenumele ................................................

Semnătura electronică
Data ................................

